ગુજરાત પેટાચૂંટણી પરિણામ : ભાજપને શું ફળ્યું અને કૉંગ્રેસને શું નડ્યું?\nતેમ છતાં ચૂંટણીના પરિણામો પરથી એક સવાલ જરુર થાય કે આ વખતના આ પરિણામોમાં કયા પરિબળો નિર્ણાયક રહ્યા.

એટલે કે ભાજપને શું ફળ્યું અને કૉંગ્રેસને શું નડ્યું એ વાત સમજવી જરૂરી છે.

સત્તાવાર પરિણામોની હાલની સ્થિતિની વાત કરીએ તો ગુજરાત પેટાચૂંટણીમાં ત્રણ બેઠકો ભાજપે જીતી લીધી છે, જ્યારે બાકીની પાંચ બેઠકો પર ભાજપ આગળ ચાલી રહ્યો છે. ચૂંટણીપંચે આ આંકડા જાહેર કર્યા છે.

પ્રારંભિક વલણોમાં મોરબીની એક બેઠક પર કૉંગ્રેસને લીડ મળી હતી. જોકે, બાદમાં ભાજપ અહીં પણ આગળ થઈ ગયો હતો.

મુખ્યમંત્રી વિજય રૂપાણીએ આ પરિણામોને '2022ની ચૂંટણીનું ટ્રેલર' ગણાવી દીધું છે. 

'ટિકિટોની વહેંચણીનું ખોટું ગણિત'

ચૂંટણી પરિણામો પાછળના પરિબળો વિશે વધુ વાત કરતા વરિષ્ઠ પત્રકાર અજય ઉમટ કહે છે કે વિપક્ષ ખરેખર જે પરિસ્થિતિ અને મુદ્દાઓ હતા તેનો ફાયદા ન લઈ શક્યો.

બીબીસી સાથેની વાતચીતમાં તેમણે કહ્યું, "ખરેખર કૉંગ્રેસમાં ટિકિટોની વહેંચણીનું ગણિત ખોટું પડ્યું છે. તો બીજી તરફ આંતરિક જૂથબંધીની સમસ્યા પણ નડી ગઈ હોય એવું લાગે છે. ઉદાહરણ તરીકે ધારીની બેઠક કૉંગ્રેસથી જીતી શકાય એવી હતી પણ તેમણે ટિકિટ ઓછી જાણીતી વ્યક્તિ (ઉમેદવાર)ને આપી જેનું પણ તેમને નુકસાન થયું."

"અબડાસામાં શંકરસિંહ વાઘેલા નડી ગયા. કરજણમાં પણ પટેલ ફૅક્ટર સામે જરૂરી ક્ષત્રિય ફૅક્ટરનો અભાવ રહ્યો. તો લીમડીમાં પણ ક્ષત્રિય સામે કોળી મતોની વ્યૂહરચના ફળી હોત પણ તેમણે તેમાં પણ ટિકિટ અન્યને આપી. ડાંગમાં ખ્રિસ્તીને ટિકિટ આપી. કપરાડા અને ગઢડામાં ભાજપના ઉમેદવાર ઘણા મજબૂત હતા."

"સરવાળે ટિકિટોની વહેંચણીની જે પદ્ધતિ જે તેના કારણે કૉંગ્રેસને નુકસાન થયું અને ભાજપને આ બાબત ફળી છે."

તેમણે વધુમાં કહ્યું,"નવનિયુક્ત અધ્યક્ષ સી. આર. પાટીલે પણ એડીચોટીનું જોર લગાવ્યું હતું. ભાજપે આ ચૂંટણીને ઘણી ગંભીરતાથી લીધી હતી. વળી ભાજપ વિજય માટે સક્ષમ ઉમેદવાર પર પસંદગી ઉતારવાનું વધુ પસંદ કરે છે. પક્ષમાં ગદ્દારીના પરિણામ સ્વરૂપે વર્ષો સુધી પછી પ્રગતિ નથી થતી. એટલે સંગઠનની બાબત પણ એક મહત્ત્વનું પરિબળ છે."

"વળી કોરોના અને વાલીઓના ફી મુદ્દાની બાબતો આ ચૂંટણીમાં વિશેષ અસર નથી ઉપજાવી શકી.  કેમ કે તે એટલા સુસંગત રહ્યાં જ નથી."

દરમિયાન ગુજરાત કૉંગ્રેસના અધ્યક્ષ અમિત ચાવડાએ પત્રકારપરિષદને સંબોધતા કહ્યું હતું કે તેઓ જનતાના ચુકાદાનું (પરિણામોનું) સન્માન કરે છે. 

તો બીજી તરફ ભાજપના પ્રદેશ અધ્યક્ષ સી. આર. પાટીલ અને મુખ્યમંત્રીએ પત્રકારપરિષદ...\n\ntl;dr:
ગુજરાતમાં પેટાચૂંટણીઓના વલણો અને પરિણામો સ્પષ્ટ ચિત્ર દર્શાવે છે કે ભાજપ બાજી મારી ગયો છે. જોકે આ વખતની ચૂંટણીમાં મોટાભાગે ઉમેવદવારો કૉંગ્રસમાંથી ભાજપમાં આવેલા હતા.